“Meisie meisie” | Radio 98.7FM
Posts tagged with '“Meisie meisie”'
Posted on August 12, 2018 by T Thomas	Leave a comment
Kurt Darren, gebore Kurt Johan van Heerden, is ‘n bekende Afrikaanse sanger, liedjieskrywer en TV-aanbieder. Darren se debuutalbum, For Your Precious Love, is in 1995 vrygestel. In 2002 maak hy sy deurbraak in die Afrikaanse musiekbedryf met sy album Meisie Meisie.
Categories: 105.7fm, 5fm, 947, Afrikaans, Afrikaans Rock, Boer, Musiek, Musiek Nuus, Musiekvideo, SA Musiek, Suid Afrikaanse Musiek, Video
Tags: "Af en af" en "Bloubergstrand se sonsak", "Kaptein span die seile", "Meisie meisie", "Staan op", afrikaanse kunstenaars, afrikaanse musiek, afrikaanse musiek feeste, Afrikaanse musiekfees, Afrikaanse musiekkonsert, afrikaanse musiekvideos, afrikaanse sangers, afrikaanse treffers, bekende afrikaanse sangers, Kurt Darren, Kurt Johan van Heerden, nuwe liedjies, Pretoria, verhoogoptredes
Advertise on 98.7 FM / Adverteer hier:
Internet Dating Site SA
Cheap Flights at SKY.co.za
98.7FM is powered by SA-Radio.com and Jislaaik.com Marketing Gereformeerde kerk Alberton - Wikipedia
Die Gereformeerde kerk Alberton is die oudste gemeente van die Gereformeerde Kerke van Suid-Afrika op die Randse dorp Alberton.
Sluit in Albermarle
Huidige predikant(e) Andries Kruger
Adres Parklandlaan 20–22
Stigtingsdatum 9 Desember 1939
Eerste predikant P.J. de Klerk (1941'45)
Ds. P.J. (Petra) de Klerk, in kombinasie met Vereeniging van 1941 tot 1945 Alberton se eerste leraar.
Die kerkgeboue, einde 2017. Die gemeente deel dit met die House of Christ Worshippers Church.
Dr. G.P.L. van der Linde trou met Cornelia van der Merwe. Hulle was die pastoriepaar hier van 1955 tot 1958.
Dr. Klaas Speleveld van Wyk de Vries, leraar van 1946 tot 1952.
Ds. Petrus Venter (leraar van 1952–'54), sy vrou, wat hom jonk reeds ontval het, en hul dogtertjie, Anna.
Mev. (ds.) G.P.L. van der Linde, predikantsvrou van 1955 tot 1958.
Ds. Simon van der Bijl, leraar van 1973 tot hy sy emeritaat aanvaar het in 2000. Sy vrou, Esther, is gebore op 11 Februarie 1930.
Ds. S.J. van der Bijl en sy gesin.
Alberton is op 9 Desember 1939 van Germiston (1905) afgestig as die sewende Gereformeerde kerk aan die Oos-Rand. Dit was die vyfde kerk wat tussen 1935 en 1939 in dié gebied afgestig is. Van die eerste inwoners van die dorp Alberton was ook lidmate van die Gereformeerde Kerk. Reeds van 1904 af het hulle na Germiston gereis om daar kerk by te woon. Intussen moes hulle plaaslik onderling kerk en Bybelstudie aan ouderlinge se huis hou. Op 11 Junie 1927 het die Albertonse lidmate met die goedkeuring van Germiston se kerkraad ’n sinkkerkie van die plaaslike NG moedergemeente bekom.
In 1940 het Alberton in ’n kombinasie met Vereeniging gevorm. Ses en ’n half jaar ná die gemeente se stigting, in Mei 1946, besluit die kerkraad van Alberton die tyd is geleë vir die oprigting van ’n nuwe kerk. Die huidige perseel in Parklandslaan is in November 1946 gekoop vir £1 600. Die hoeksteen van die nuwe kerkgebou is op 5 Junie 1948 gelê en die kerk op 2 Julie 1949 amptelik in gebruik geneem. Weens probleme met boupermitte in die jare net ná die Tweede Wêreldoorlog het die kerkraad besluit om self as boukontrakteur op te tree en sake so te bespoedig, hoewel die hoeksteen Fritz Broers as bouaannemer meld. Tot vandag is min veranderings nog aan die kerkgebou, ontwerp deur die argiteksfirma Verhoef, Smit en Viljoen, aangebring. Opknapping aan die binnekant van die kerk is wel aangebring, onder meer nuwe matte en bankstoffering.
Die gemeente gebruik nou (2018) nog ’n meganiese pyporrel wat in 1963 geïnstalleer is en wat die uitgediende Hammond- elektriese orrel vervang het. Destyds het dié nuwe orrel R6 450 gekos. Omdat dit so groot is, moes dit op die galery agter die preekstoel ingebou word. Amper 10 jaar nadat dit geïnstalleer is, het die pedale (om geen ooglopende rede nie) begin vashaak. ’n Staalstruktuur moes toe aangebring word om die galery se houtvloer te stut en so is dié probleem opgelos.
’n Kerksaal is langs die kerkgebou gebou en in 1975 in gebruik geneem.
In die eeufeesjaar van die Gereformeerde Kerk (1959) het Alberton en Eikenhof saam 551 belydende lidmate gehad. Einde 2014 het die belydende lidmate van Alberton, Alberton-Wes en Brackenhof saam 653 getel, van wie net 178 in hierdie gemeente was. Einde 2017 het dit verder afgeneem tot 126, met net 12 dooplidmate.
De Klerk, Petrus Jacobus, 1941–1946 (in kombinasie met Vereeniging)
Van Wyk de Vries, dr. Klaas Speleveld, 1946–1952 (die gemeente se eerste eie leraar)
Venter, Petrus Johannes, 1952-1954
Van der Linde, dr. Gerhardus Philippus Leonardus, 1955–1958
Schulze, dr. Ludolf Ferdinand, 1959–1969
Venter, Jurie Johannes, 1970–1972
Van der Bijl, Simon Jan, 1973–2000 (aanvaar sy emeritaat)
Kruger, Gert Johannes, 2000–2001
Erasmus, Jacobus Johannes Jurgens, 2001–2008
Kruger, Michael Andries Frans, 2008 – hede
Ontsluit van "https://af.wikipedia.org/w/index.php?title=Gereformeerde_kerk_Alberton&oldid=2207229"
Last edited on 16 Junie 2020, at 09:18
Die bladsy is laas op 16 Junie 2020 om 09:18 bygewerk.